text: Vildtet har det svært i kulden
  07 februar 2010 kl. 14.53
  Den langvarige og kolde vinter har gjort forholdene vanskelige for vildtet. Mange dyr kan ikke selv finde mad og bukker under.
  I Dyrehaven i Haderslev fodrer Skov- og Naturstyrelsen ekstra i år - der er mange dyr på på et forholdsvis lille areal - og derfor er hjortene helt afhængige af fodring.
  Hjortene fodres dagligt - og sådan vil det være frem til april.
  Ude i den rigtige natur er vilkårene ikke så gunstige - her betyder de vanskelige foderforhold, at de svageste individer bukker under.
  - Barskt - ja, men naturens orden, siger Jens-Jacob Fristed Sørensen fra Skov- og Naturstyrelsen.
  